АД-ДС-20: Безвъзмездно предоставяне на имоти – частна държавна собственост, за управление на общини и ведомства – Областна администрация Пловдив
» ПРЕСЦЕНТЪР » Услуги и дейности » Дейности ДС » АД-ДС-20: Безвъзмездно предоставяне на имоти –…
АД-ДС-20: Безвъзмездно предоставяне на имоти – частна държавна собственост, за управление на общини и ведомства
11.04.2016 15:01 19.04.2016 20:43 232 @ven10
Формуляр за заявка АД-ДС-20
Чл. 15, ал. 2, изр. 2 от ЗДС, във връзка с чл. 6, ал. 3 от ППЗДС
Процедурата започва със заявление на ръководителя на ведомство по смисъла на § 2 от ДР на ЗДС или от кмета на общината – до областния управител по местонахождение на имота. Когато прецени, че са налице необходимите условия за безвъзмездно предоставяне за управление за изпълнение на функциите на съответното ведомство/ община, областният управител издава заповед, въз основа на която се сключва договор, с който се уреждат правата и задълженията на страните. Договорът подлежи на вписване в Служба по вписванията. Владението се предава с приемо-предавателен протокол.
Писмено заявление – образец АД-ДС-20;
Документ, удостоверяващ статута на юридическото лице на бюджетна издръжка;
Подробна мотивировка и финансова обосновка;
Справка за ползваните от ведомството имоти в съответното населено място;
Решение на общинския съвет (когато искането е от община) или съгласие на съответното министерство;
1 месец (след пълно окомплектоване на преписката)
Не се дължи държавна такса
В хода на процедурата се извършва преценка има ли подходящ имот, който да бъде предоставен в управление и налице ли са нормативните изисквания за това. Когато искането не може да бъде удовлетворено, се уведомява заинтересованото лице и се прекратява процедурата.
Отказът за безвъзмездно предоставяне в управление не подлежи на обжалване.
← Областният управител присъства на церемонията по откриване на Sensata Technologies
АД-ДС-19: Безвъзмездно прехвърляне на собственост върху имот – частна държавна собственост →